अपनी पहली संतान के जन्म के समय उन्होंने दो महीने की छुट्टी ली थी और इस बार भी वह दो महीने के पितृत्व अवकाश पर जा रहे हैं.अपनी इस योजना की जानकारी उन्होंने फ़ेसबुक पर दी. 18 अगस्त की इस पोस्ट में उन्होंने लिखा, ''जब मैक्स पैदा हुई थी तो मैंने दो महीने की पैटर्निटी लीव ली थी. मैं इस बात से हमेशा खुशी महसूस करता हूं कि मैं उसके जन्म के पहले महीने में उसके साथ ज्यादा से ज्यादा समय बिता सका.'' अपनी योजनाओं की ज़िक्र करते हुए ज़करबर्ग ने लिखा है कि वह आने वाली संतान के साथ बेहतर बॉन्डिंग चाहते हैं, साथ ही मैक्स के साथ रोमांचक समय बिताना चाहते हैं.फ़ेसबुक में एक ओर जहां बच्चे के जन्म के समय चार महीने की मैटर्निटी लीव का प्रावधान है. वहीं चार महीने की पैटर्निटी लीव भी है.इस बात का ज़िक्र करते हुए ज़करबर्ग ने लिखा है कि बहुत से अध्ययनों में यह कहा गया है कि कामकाजी माता-पिता का अपने नवजात बच्चों के साथ समय बिताना पूरे परिवार के लिए अच्छा होता है. अपनी पहली बेटी मैक्स के जन्म के बाद एक बड़ी घोषणा की थी. जिसमें उन्होंने कहा था कि वो और उनकी पत्नी प्रिसिला अपने जीवनकाल में ही कंपनी में अपनी हिस्सेदारी का 99 फीसदी हिस्सा दान कर देंगे.पहली बेटी के जन्म पर उन्होंने फेसबुक पर ही एक ख़त भी शेयर किया था. जिसमें उन्होंने लिखा था "तुम्हारी मां और मेरे पास उस उम्मीद को बयान करने के लिए शब्द नहीं हैं जो तुमने भविष्य के लिए हमें दी है."पत्र में कहा गया है कि ज़करबर्ग दंपत्ति के लक्ष्य को हासिल करने में टेक्नोलॉजी कितनी अहम है.ज़करबर्ग ने अपनी बेटी के लिए लिखा है, "तुम्हारी पीढ़ी के लिए सबसे बड़े अवसर सभी को इंटरनेट एक्सेस देने से पैदा होंगे."(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)